Koordinatoj: 42° 37′ 00″ N 25° 24′ 00″ O﻿ / ﻿42.61667 °N, 25.40000 °O﻿ / 42.61667; 25.40000 (mapo)

**Kazanlako** aŭ **Kazanlak** (bulgare Казанлък) estas urbo lokita en la geografia centro de Bulgario. Ĝi estas la 10a pli granda **industria centro** en Bulgario, kaj enhavas loĝantaron de **71,779 loĝantoj** (en 2005). Kazanlako estas ĉefurbo de la fama Valo de Rozoj aŭ Roza Valo.

Historio
--------

Fresko de la 4-a jarcento a.K. de la Trakia Tombo de Kazanlako, Monda Heredaĵo de UNESCO
La regiono ĉirkaŭ Kazanlako estis loĝata dum miloj da jaroj, kaj povas montri spurojn de civilizado tiom frue kiom ĝis la 20-a jarcento a.K..

En la 4a jarcento a.K. estis konstruita la eksterordinara Trakia Tombo de Kazanlako ĉe la antikva trakia ĉefurbo de Seŭtopolis kaj proksime de la urbo. Ĝi konsistas de volbita brikoverko simile al abelujo, nomata *tolos*, kaj enhavas, inter alia, pentritaj muroj kiuj respegulas trakiajn geedzojn ĉe funebra festo. La tombo estis deklarita Monda Heredaĵo de UNESCO en 1979.

La nuna urbo de Kazanlako estis fondita ĉirkaŭ la jaro 1300 kiel parto de strategia nodo por protekti la trapasejon *Ŝipka*.

Kulturo
-------

Urbocentro de Kazanlako
La kultura centro de Kazanlako estas la *Iskra Ĉitaliŝte*, fondita en 1860. Ĝi enhavas bibliotekon, teatron, kinejon kaj muzeo. Tie okazis la unua bulgara opero, *Siromahkinja*.

### Esperanto en Kazanlak

Tie, *Nejko Ivanov* kaj *Lazar Njagulov* propagandis Esperanton en la komenco de la 20-a jarcento.

En Kazanlako okazis kaj la kongreso de SAT en 1993 kaj same la kongreso de SAT aŭguste de 2008.

Vidindaĵoj
----------

ortodoksa kirko "Sankta Elija"
La urbo kuŝas ĉe la orienta fino de la fama Roza Valo. Ĝi estas flankita de mezaltaj montoj en malaj flankoj, kaj estas specife mirinda en majo kiam la kamparo de rozoj burĝonas kaj la bonodoro estas nepriskribebla. La belelstaraj celebradoj de tiu burĝonado okazas en la unua semajno de junio. La tuta semajno plenplenas je diversaj okazaĵoj ĉiutage. Tiu semajno estas interesa ankaŭ pro tio, ke okazas parado de belulinoj kaj la lastan tagon de la celebrado estas elektata la plej bela knabino de la urbo. Oni nomigas ŝin "La Reĝino de la Rozoj". Laŭ la *The Ultimate Visual Encyclopedia*, Bulgario estas la plej granda liveranto de iu tipo de rozoleo en la mondo kaj la rozĝardenoj de Kazanlako estas la **plej grandaj rozĝardenoj** de la tuta mondo. Ĝi estas la ununura loko en la mondo kie povas kreski tiu tipo de rozo.

Industrio
---------

Elstara inter la industrio de Kazanlako estas Arsenal Corp. Fondita en 1924, ĝi produktas kaj disvolvigas ampleksan gamon de **armiloj** inkludante etajn armilojn (specife la modelon AK-47), kontraŭaaviadilajn misilojn kaj pezajn maŝinpafilojn. Estas ankaŭ en la urbo M+S Hydraulic kaj Kaproni LTD, produktantoj de hidraŭlikaj eroj.

Kazanlako havas tri **tekstilajn fabrikojn**, unu por lanaĵoj, dua por fadenoj de diversaj tipoj kaj la lasta por sintezaj materialoj. Krome kaj kompreneble Kazanlako havas fabrikon de rozoleo.

Ĝemelaj urboj
-------------

Inter alie

* Kaŝano (Irano)

Famaj homoj
-----------

* Ĉudomir, verkisto
* *Emanuil Manolov*, komponisto
* *Petko Stajnov*, komponisto
* *Deĥko Uzunov*, artisto
* *Svetla Ivanova*, popkantistino
* *Elvira Georgieva*, kantistino
* *Petko Orozov*, filantropo, industriisto de rozoleo kaj noviganto

Bildaro
-------

* gimnazio Cirilo kaj Metodogimnazio Cirilo kaj Metodo
* fontanofontano
* jam neuzita moskeojam neuzita moskeo
* antikva traka tombo (kultura heredaĵo de Unesko): la planko, lito kaj kvar muroj estas ununura ŝtono, nur la tegmento estas duaantikva traka tombo (kultura heredaĵo de Unesko): la planko, lito kaj kvar muroj estas ununura ŝtono, nur la tegmento estas dua
* urba etnografia muzeourba etnografia muzeo
* ĉeĝardenaj balkonoj de la muzeo pli detaleĉeĝardenaj balkonoj de la muzeo pli detale
* muzeo Ĉudomirmuzeo *Ĉudomir*
* la loka luterana kirkola loka luterana kirko

Notoj kaj referencoj
--------------------

1. ↑   Arkivita kopio. Arkivita el la originalo je 2007-11-13. Alirita 2007-08-09.

Eksteraj ligiloj
----------------

* Oficiala gvidilo de Kazanlako Arkivigite je 2007-09-29 per la retarkivo Wayback Machine
* Oficiala priskribo de UNESCO pri la tombo de Kazanlako
* Bulgara Mondheredaĵo
* Bildoj de Kazanlako Arkivigite je 2007-03-18 per la retarkivo Wayback Machine
* Bildoj de Kazanlako
* Historio de Kazanlako Arkivigite je 2007-03-10 per la retarkivo Wayback Machine